Isigidimi Sama-xosa

Ipepa Lamaxosa Lenyanga

Vol.. VII

LOVEDALE, SOUTH AFRICA, NOVEMBER 1, 1877.

No. 86

Isigidimi Samaxosa

ISIPITIPITI SAPESHEYA KWE

NCIBA.

Indawo ezingamandla zokuqubeka kwesi si- pitipiti ezenzeke kale nyanga ifileyo akuyi kufuneka nganto ukuba sizingene kakulu. Nanamhla ke asikatsho ukuti yimfazwe, kuba singayazi imfazwe ebako kungeko nkosi iyi peteyo. Kwase kuqaleni kude kube namhlanje u-Sarili ute akafuni mfazwe upulukwa ngabantu. Into ke eyenziwa ngabantu isaliwa yi nkosi kusazeka kutiwe sisipitipiti.

Indawo ezinamandla zaso zezokuba kwati kwase mva kokupuma kwe *Sigidimi* senyanga efileyo ama Gcaleka eza kungena emhlabeni ka Rulumeni omiwe ngama Mfengu, kwaza ke kwafuneka ukuba amapolisa nama Mfengu ahlangane ukuwukusela. Kwidabi ela- landelayo afe ngokulusizi ama Gcaleka kuba kusitiwa kwafa abantu abama kulu mabini, kwelama Ngesi abavakalayo base sihlanwini abamhlope. Elama Mfengu inani elafayo ngalo mini nangazo zonke ezinye ezilandelayo ngapandle kombla 3, ekwafa isitandatu, alixelwa, into ke leyo elusizi kuba indaba ezixelwa calanye mhlaumbi ziveliswe isiqinga- ta azanelisi bani, zenza abantu ukuba banga- yamkeli kakuhle nento exeliweyo. Abanye kambe bati lonto yokuba necala elifihlwayo iveliswe zinkosana ezitile zama Mfengu. Ukuba kunjalo okwenene asikuko nokuba ziposisile. Kodwa ukubuyela kwidabi lalomhla. Kuvakala ukuba amapolisa aye likulu ama Gcaleka ekumawaka amatatu. Ati ke noko amaninzi akafeza luto kuba abanye bepete ikanunu nalemipu ingxashwa ngase mva. Ixesha ake anga aza kupumelela kwaba xa kwakwapuke ikanunu, ekutiwa oko Imfengu nepolisa waba ngu “ owoshi- ywa,”kwade kwalahlekwana kwase kubonwa- na nabanye ngemini elandelayo. Abanye ke kodwa bati ukuyi xela lonto kwabaleka ama Mfengu odwa, amapolisa abuya ngomva. Into engamandla ke kodwa yeyo kuba oko kwapuka kwe kanunu noko kubuya ngomva akuwancedanga nto ama Gcaleka. Ati kamva noko asaman’ ukuza aba engase maninzi.

Kute ke kanjalo emva koko akuba ama Gcaleka enga sezi emhlabeni ka Rulumeni, kwabonakala kaloku ukuba ngoku lifikile elika Rulumeni ixesha lokuya kuyilwela indawo yokuwelwa komda wake nokubulawa kwabantu be Nkosazana bezihlalele emhlabeni wayo. Kufuneke ngokukodwa ukuba makaye kuzenzela lento kuba kaloku u-Sarili ete abantu bake bayamoyisa. Lite lakuvakala elolizwi kule koloni ama Ngesi ada aya kunduluka nase Kapa ukuza kuncedisa u-Rulumeni. Ate nangatabati mipu eze kulwa ayirola ngovuyo imali yokuncedisa, ayirola engekatsho no Rulumeni ukuba uyayifuna. Kubonakele ke nakumntwana omncinane ukuba ama Ngesi akakuze ayekelane, ati akude nendawo enengozi abe ngawona kungati kutshiswe izindlu zawo. Asiku- mbuze ingoma ebe siyi vuma oko sibe sise sikolweni enamazwi ati:—

Sibambana ngezandla

Nje ngabafundayo.

Ukuba sibe sikolwa ukuba kuko umntu ontsundu ofun’ ukulwa nomlungu ngesiba siti kuye makaze ube uyabona ukuba xa alwayo akulwi abapesheya kwe Nciba bodwa naba kwezidolopu zise Maxoseni kube kupela, balwa bonke ngangoko bangako ; ngesiba siti konjalo makangabali amasoldati odwa ati angoyisa wona, makabale yonke into eyindoda, angapeli nangala alapa kodwa, aye kuquka napesheya kolwandle, ngokuba nawo ukuba ebefuneka ebeya kuza kulwa apa lula. Kodwa ke asiziteti ezonto ngokuba singakolwa ukuba intlanga ezintsundu zifun’ ukulwa nomlungu, noko bebaninzi abati kunjalo. Ukubonisa ukuba intlanga ezintsundu zinga zingamnceda umlungu endaweni yokulwa naye nangoku u-Ngangelizwe upume namawaka amatatu amadoda ake ukuza kulwa kwicala lama Ngesi. Abaka Matanzima Abatembu angati ebafunza namhlanje u-Rulumeni basukele pezulu, ama Mpondo ka Nqwiliso atumele ukuba maze u- Rulumeni awazise xa awafunekayo aya kuza kunceda, u-Moni, inkosana yama Bomvane itumele ukuba yona ayiko ngaku Magcaleka, yatumela nokuba makubuye Imantyi yayo nosapo Iwayo. Nakule Koloni u-Sandile no Siwani nezinye inkosi zaba ntsundu akuko nento eziyenzayo ngokuba u-Rulumeni ete hlalani pantsi. Yonke lonto nezinye indawo esingenakuzingena, zibonisa ukuba umntu ontsundu akanantliziyo yokulwa nomhlope.

Kunga ke kungahlala kunjalo—iti into enkulu ibe lilizwi lika Tixo nemfundo.

Enye ke indawo eyenzeke kwakule ifileyo kukupuma kuka Mapasa nonyana wake u- Xoxo ukuza kuma Ngesi. Sikolwa ukuba ngoku boti ukuba abako e-Qonce ekaya babe bakwindawo ezikwakufupi nayo. Bati kakade bona bebengavumi kwakude ukuba kuliwe babefuna uxolo, Sisakohliwe ukuyi teta indaba yabo kuba kwakuvakele ekuqaleni engati u-Mapasa no Xoxo lowo ngabapakati kwabapembeleli abamngenisa kwesi sixakeko nalenkatazo akuyo namhla u-Sarili. Sitemba ukuba u-Rulumeni uya kubupengulula abucokise kakuhle ubungqina obungabo ukuze ukuba okunene bebengabaqali ndaba mhlaumbi bepembelela bangasindi ngokusulela u-Sarili—ukuze kanjalo bati ukuba bamsulwa okwenene yaziwe lonto ngumntu wonke bangacingelwa ukuba bangamapamba. Kuba ukuba bapambile akusakubako kuba- temba naxa bapantsi ko Mlungu. Siti bona neqelana losapo Iwabo ngoku sebelapa e- Koloni. Nalondawo ke iluvuyo kuba iyakubangela ukupela kwakamsinya kwesi sipitipiti esikolwa ukuba bonke banga singa- pela kwangoku.

Indawo esiseza kuzikankanya zimbini kupela. Eyokuqala yenoyibona nani kwi- ncwadi ye Governor u-Sir Bartie Frere ukuba namhla u-Sarili ukutshiwe ebukosini umhlaba wake watatyatwa yi Nkosazana. Isizatu sokukutshwa kwake sixeliwe kuyo, akusafuneki nganto ukuba sisingene. Eye- sibini yeyokuba imikosi yama Ngesi iselide yakutshisa nekomkulu lika Hili, lomzi ubungase ntla kufupi koka Sigcau. Mhla yatshiswa lomizi kuvakala ukuba kwafa ama Gcaleka akumashumi amabini akwafa namnye kwelama Ngesi icala. Indaba zokugqibela, ezolwe Sine ngo 18 ka October zibike ukuba umkosi ka Rulumeni unduluke ukufunza kwa Rili umaqela mane, abamhlope bemakulu asibozo, ama Mfengu engamawaka amatatu, Abatembu beliwaka elinamakulu amahlanu. Singalindela ke ngoko ukuba isipelo asise kude.

Igqirakazi—Kute ngo 30 ka September xa ama Mfengu apetwe ngu Feltman afunza kuma Gcaleka abulala negqirakazi, alidubula esifubeni. Ibiyi nkazana ebudala 37 iminyaka, inxibe ingubo zamajoni ipete intonga. Elinye iqela lama Gcaleka libe lipetwe yi mbongi, ete isabonga yadutyulwa.